Source: https://www.erillisverkot.fi/palvelut/tietoliikenne/turvallisuusverkko
Timestamp: 2018-12-13 16:23:08+00:00
Document Index: 20987573

Matched Legal Cases: ['kko ', 'kko\n', 'kko\n', 'kko ', 'kko ', 'kko ']

Turvallisuusverkko - Erillisverkot
Etusivu Palvelut Tietoliikenne Turvallisuusverkko
Korkean varautumisen verkko
Varmistamme Suomen turvallisuuden kannalta tärkeiden viranomaisten ja valtion ylimmän johdon viestintää kaikissa tilanteissa. Olemme korkean varautumisen verkko-operaattori. Osaamisemme, infrastruktuurimme ja palvelumme takaavat häiriöttömän verkon.
Palveluidemme loppukäyttäjiä ovat esimerkiksi ministeriöt, puolustusvoimat, hätäkeskukset, rajavartiolaitos, poliisi ja pelastusviranomaiset.
Turvallisuusverkkotoiminta perustuu lakiin julkisen hallinnon turvallisuusverkkotoiminnasta (10/2015). Laissa säädetään turvallisuusverkon omistukseen ja hallintaan liittyvistä järjestelyistä sekä esimerkiksi verkon käyttäjistä.
Turvallisuusverkkotyötä määrittelee korkea varautuminen, vahva turvallisuuskulttuuri ja luottamuksellisuus.
Turvallisuusverkko varmistaa johtamista ja viranomaisviestintää kaikissa oloissa.
Turvallisuusverkkolaki
Tuve-palvelukokonaisuus
Turvallisuusverkko on tärkeä osa Tuve-yhteisöä. Korkean varautumisen ja turvallisuuden vaatimukset täyttävä hallinnon turvallisuusverkko (Tuve) on valtion omistuksessa ja hallinnassa oleva viranomaisverkko, johon kuuluu viestintäverkko, siihen liittyvät laitetilat ja laitteet sekä yhteiset tieto- ja viestintätekniset palvelut.
Käyttämällä Tuve-palveluja turvallisuusviranomaiset voivat toimia entistä varmemmin niin normaalioloissa kuin häiriötilanteissa. Valtionjohdon päätöksenteko ja tilannekuvan muodostuminen helpottuu ja viranomaisten välinen tiedonvaihto paranee.
Yhtenäisellä Tuve-ratkaisulla poistetaan yksittäisten viranomaisten tarve itse rakentaa ja ylläpitää turvallisuuden ja varautumisen vaatimukset täyttäviä tietoliikenneyhteyksiä, laitetiloja ja muita tieto- ja viestintäteknisiä ratkaisuja.
Lisätietoja hallinnon turvallisuusverkkotoiminnasta saat valtiovarainministeriön verkkosivuilta.
Tuve koostuu fyysisestä verkosta ja siihen liittyvistä laitteista sekä Tuve-palveluista.
Erillisverkkojen vaihde
PL 80465, 00021 LASKUTUS
OVT 003724616918, Basware BAWCFI22